**Ministru kabineta noteikumu projekta „Starptautiskās palīdzības pieprasīšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | No 01.10.2016. spēkā esošā Civilās aizsardzības un katastrofas pārvaldīšanas likuma 24.panta piektajā daļā ietvertais deleģējums Ministru kabinetam noteikt kārtību, kādā valsts un pašvaldību institūcijas ierosina, lai Ministru kabinets pieņem lēmumu par starptautiskās palīdzības pieprasīšanu katastrofas vai katastrofas draudu gadījumā, lai nodrošinātu katastrofas pārvaldīšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik starptautiskās palīdzības pieprasīšanas un saņemšanas kārtība normatīvajos aktos nav noteikta. 01.10.2016. spēkā stājās jauns Civilās aizsardzības un katastrofas pārvaldīšanas likums, kura 24.pantā ir iekļauts tiesiskais regulējums attiecībā uz starptautiskās palīdzības lūgšanu un sniegšanu katastrofas vai katastrofas draudu gadījumā.Ministru kabineta noteikumu projekta „Starptautiskās palīdzības pieprasīšanas kārtība” (turpmāk – projekts) mērķis ir radīt normatīvo regulējumu, kas standartizētu un padarītu efektīvu starptautiskās palīdzības pieprasīšanas sistēmu, kas būtu savietojama ar Eiropas Komisijas 2012.gada 1.jūnija Eiropas Savienības uzņēmējvalsts atbalsta vadlīnijām *(SWD(2012)169final)*, 1990.gada Starptautisko konvenciju „Par gatavību, reaģēšanu un sadarbību naftas piesārņojuma gadījumā” (OPRC 1990) prasībām, Starptautiskās Jūrlietu organizācijas (IMO) „Vadlīnijām starptautiskās palīdzības sniegšanai reaģējot uz naftas piesārņojuma negadījumu jūrā” (IMO rezolūcija A.983(24)), kā arī ar 1992. gada Konvenciju par Baltijas jūras reģiona jūras vides aizsardzību (Helsinku konvencijas) prasībām, Helsinku Komisijas (HELCOM) vadlīnijām „Par sadarbību jūras piesārņojuma seku likvidācijā”, Eiropas parlamenta un padomes 2013.gada 15.janvāra regulu 100/2013, kas papildina Eiropas padomes regulu 1406/2002 par Eiropas Jūras drošības aģentūras (EMSA) izveidi. Projektā iekļautās normas nosaka kas, kādos gadījumos un kādā veidā var Ministru kabinetam ierosināt pieprasīt starptautisko palīdzību. Projektā ir noteikts nepieciešamās informācijas raksturs un apjoms, kas valsts un pašvaldības institūcijām jāsagatavo, lai ierosinātu starptautiskās palīdzības pieprasīšanu. Projekts paredz arī pienākumu starptautiskās palīdzības pieprasīšanas iniciatoram aprēķināt provizoriskās izmaksas starptautiskās palīdzības saņemšanas nodrošināšanai, kuras izriet no projekta 4.8., 4.9., 4.10. un 4.11. apakšpunktos un Eiropas Komisijas 2012.gada 1.jūnija Eiropas Savienības uzņēmējvalsts atbalsta vadlīnijās (SWD(2012)169final) minētajā atbalsta nepieciešamībai.Projekts paredz, ka lēmumprojekts par starptautiskās palīdzības pieprasīšanu tiek vērtēts Krīzes vadības padomē pirms tā pieņemšanas Ministru kabineta sēdē saskaņā ar Ministru kabineta 2011.gada 18.janvāra noteikumiem Nr.42 “Krīzes vadības padomes nolikums”. Projektā noteikta arī Ministru kabineta lēmumā norādāmā informācija.Lai nodrošinātu projekta 5.punktā noteikto, starptautiskās palīdzības pieprasīšanas iniciatoram no citām kompetentajām institūcijām jāiegūst minētā informācija pirms jautājuma skatīšanas Krīzes vadības padomē un Ministru kabinetā. Projektā regulēta institūciju komunikācija saistībā ar starptautiskās palīdzības pieprasīšanu un saņemšanu. Projekta III nodaļa ir nepieciešama, lai īstenotu starptautiskās palīdzības saņemšanas pamatprincipus. Tajā noteikti starptautiskās palīdzības saņemšanas koordinācijas un vadības pamatprincipi, kā arī uzdevumi Valsts ieņēmumu dienesta muitas iestādēm.Projektā paredzēta kārtība un pienākums vadošajai institūcijai sagatavot secinājumus pēc starptautiskās palīdzības saņemšanas beigām.  |
| 3. | Projekta izstrādē iesaistītās institūcijas | Krīzes vadības padomes sekretariāts, Iekšlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību institūcijas, kā arī sabiedrība kopumā katastrofu draudu vai katastrofas gadījumā. |
| 2. | Tiesiskā regulējuma ietekme uz tautsaimniecību un administratīvo slogu | Projekts paredz informācijas sniegšanu starptautiskās palīdzības pieprasīšanas gadījumā. Projektā ietvertais tiesiskais regulējums nerada ietekmi uz administratīvo slogu.  |
| 3. | Administratīvo izmaksu monetārs novērtējums | Projektu piemērojot nav iespējams paredzēt sniedzamās informācijas apjomu starptautiskās palīdzības pieprasīšanas gadījumā. Projekts neparedz papildu administratīvās izmaksas salīdzinājumā ar pašlaik spēkā esošo regulējumu.  |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projektā netiek pārņemtas Eiropas Savienības prasības. Piemērojot projekta 13.punktā un 14.punktā noteikto paredzēts rīkoties saskaņā ar nacionālo tiesisko regulējumu un ar tieši piemērojamiem Eiropas Savienības normatīvajiem aktiem.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu tiks informēta sabiedrība, informāciju publicējot Iekšlietu ministrijas tīmekļa vietnē.  |
| 2. | Sabiedrības līdzdalība projekta izstrādē | Projekts pēc izsludināšanas Valsts sekretāru sanāksmē tika publicēts Iekšlietu ministrijas tīmekļa vietnē.  |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Projekta 8.punktā ir atsauce uz Valsts civilās aizsardzības kontaktpunktu un tā darbības noteikto kārtību, kas tiks reglamentēta Ministru kabineta noteikumos, kuri izdodami uz Civilās aizsardzības un katastrofas pārvaldīšanas likuma 8panta otrās daļas 6.punktu. Minētie Ministru kabineta noteikumi (VSS-908) pašlaik ir saskaņošanas procesā un tiks virzīti izskatīšanai Ministru kabinetā vienlaikus ar projektu.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Civilās aizsardzības un katastrofu pārvaldīšanas likumā noteiktās institūcijas.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami |
| 3. | Cita informācija | Nav |

Anotācijas III un IV sadaļa - projekts šo jomu neskar.

Iekšlietu ministrs R.Kozlovskis

Vīza: Valsts sekretārs D.Trofimovs

Druvaskalns, 67075835

kaspars.druvaskalns@vugd.gov.lv